KKNK • KKNK25 • Snykant kontemporêre dans uit Vlaandere by KKNK25 te sien
KKNK25 Nuus Produksies
Die vertrekpunt van Rule of Threeis ons vermoë om blitsvinnig van een indruk na die ander oor te skakel. In 'n reeks tonele deur drie van Vlaandere se beste dansgeselskappe, word hierdie gefragmenteerde ervaring van die werklikheid, weens 'n oorvloed van stimulusse, verbeeld. Dit is 'n versameling kortverhale, vertel met behulp van liggame, ligte, musiek, kostuums en woorde. Jan Martens werk vir die eerste keer saam met die Amerikaanse vervaardiger en tromspeler NAH, wat musiek skep met lewendige en opgeneemde tromspel, gekombineer met gevonde en gemanipuleerde klanke. Die dansers tree in gesprek met NAH se eklektiese musiekkomposisies om die sensoriese stimulasie 'n stap verder te voer.
In Rule of Threevervleg Martens vertelkuns met musiek om die atmosfeer van 'n nagklub te skep, saam met die sensasie van verdwaal tussen 'n boek se bladsye. Die resultaat, 'n briljante dansstuk, terselfdertyd luid en lewendig. 'n Reeks lewende beelde ontvou met verrassings om elke hoek en draai. Onafhanklike kort tonele dupliseer die oorvloed van inligting waaraan ons voortdurend onderwerp word.
Rule of Threeis 'n rebelse ontketening van ongetemde meditasie van die kontraste van ons era – gevoelloosheid en uitbarsting, die bepaalde en die instinktiewe, die hart en die verstand.
Ander uitvoerings in Suid-Afrika:
Saterdag, 16 Maart om 20:15 by Die Markteater in Johannesburg.
Jan Martens is bekend aan Suid-Afrikaanse gehore vir sy optrede, The DogDays are Overwat in 2015 by die National Arts Festival in Grahamstad in Suid-Afrika gedebuteer het. Dié uitvoering het tussen 2014 en 2018 wêreldwyd getoer.